**48. sjednica Školskog odbora Obrtničke škole u Splitu je održana 19.ožujka 2021.godine telefonskim putem uz prethodnu dostavu sve potrebne dokumentacije članovima Školskog odbora elektronskim putem.**

Sve odluke i zaključci su jednoglasno doneseni od strane članova Školskog odbora.

Sjednici se odazvalo 5 članova Školskog odbora.

**Ad 1. Verifikacija zapisnika s prethodne 47. sjednice Školskog odbora**

Jednoglasno je prihvaćen zapisnik s prethodne 47. sjednice Školskog odbora.

**Ad 2. Natječaj za radno mjesto nastavnik/ica engleskog jezika – 1 izvršitelj/ica na puno određeno vrijeme**

Na natječaj za radno mjesto nastavnik/ica engleskog jezika – 1 izvršitelj/ice na puno određeno vrijeme je pristiglo 9 prijava i sve su bile potpune i pravodobne. Devet kandidata je pozvano na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje koje se održalo 15.03.2021.godine. Jedan kandidat je obavijestio ravnatelja škole da neće pristupiti testiranju jer se zaposlio u drugoj školi. Dvoje kandidata nije pristupilo testiranju, te se smatra da su odustali od prijave na natječaj. Nakon provedene procjene sa šest kandidata Povjerenstvo je utvrdilo rang listu kandidata. Šest kandidata je ostvarilo više od 50% ukupnog broja bodova na testiranju. Od kandidata na rang listi Ravnatelj je predložio najbolje rangiranog kandidata – Marina Pelaića, magistra edukacije engleskoga jezika i književnosti i magistra edukacije povijesti koji udovoljava svim uvjetima natječaja i zakonskim uvjetima. Jednoglasno je dana suglasnost za sklapanje ugovora o radu na puno određeno vrijeme s Marinom Pelaićem.